作者：无名氏
词牌/韵律：满庭芳

paragraphs: 诗礼传家，不名则利，谁能袖手安常。
惟君宽厚，无较短论长。
且自深居简出，清闲处、管甚炎凉。
年未老，方逾强仕，家富更平康。
秋声，风欲作，蓂留一荚，伏暑将藏。
大贤初度日，对此称觞。
叹凤帏虽冷落，喜御兰、得宠专房。
见说宁馨少长，螟雏箕、学更高强。
得闲趣，山中宰相，何必事侯王。